বাংলাদেশ ইসলামী ছাত্রশিবিরের কেন্দ্রীয় সভাপতি ইয়াছিন আরাফাত বলেছেন, ছাত্রসমাজের দাবির মুখে প্রধানমন্ত্রী বিরাগভাজন হয়ে সংসদে দাঁড়িয়ে জাতির সামনে কোটা পদ্ধতি বাতিলের ঘোষণা দিয়েছিলেন। এখন আবার তিনি আক্রোশের বশবর্তী হয়ে আদালতের দোহাই দিয়ে আগের মতই কোটা বহাল রাখার ঘোষণা দিয়েছেন। অথচ সাংবিধানিকভাবে শপথের সময় তিনি বলেছিলেন যে, তিনি কারো প্রতি বিরাগভাজন হবেন না। সুতরাং কোটা বাতিলের ওয়াদা রক্ষা না করে প্রধানমন্ত্রী শপথ ভঙ্গ করেছেন।